Carlin Porta/Ciabra anciarmanta
Artorn a la tàula

Ciabra anciarmanta 
Ant ël silensi tranquil
ëd la prima matinà,
ant un bris moment d’arlass
sël plian con i’euj ciupì,
i l’hai sentù ‘d bòt an blan
un consert, squasi na ciabra,
ëd ciusionada ‘nciarmanta
d’osej a fé soa obada
come s’a fèisso ciambrea
vajanta, tuta për mi.
 - Sent che argal, sent che gòj -
 dun-a i son dime tra ‘d mi,
 - Lor a ciusion-o a la prima
 con le noanse fiorìe
 ch’a blago la matinà
 tant ‘me s’a vorèisso di:
 duverta le fnestre al mond
 che noi soma si për ti -
Nen passà ‘l temp d’un pensé
ch’a son andasne për sò destin.
 Dëlcò mi i son surtì
 për gòde tuta natura
 e vempime j’euj ëd bej color.
Carlin Pòrta
Poesìa
Leteratura piemontèisa